CELEX: 22014D0176
Language: fi
Date: 2014-09-25 00:00:00
Title: ETA:n sekakomitean päätös N:o 176/2014, annettu 25 päivänä syyskuuta 2014, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1244]

30.7.2015   
            
            
               FI
            
            
               Euroopan unionin virallinen lehti
            
            
               L 202/25
            
         ETA:n SEKAKOMITEAN PÄÄTÖS
   N:o 176/2014,
   annettu 25 päivänä syyskuuta 2014,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1244]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Yleisluonteisia ilmaisuja (nimityksiä) koskeviin pyyntöihin sovellettavien sääntöjen vahvistamisesta 20 päivänä syyskuuta 2013 annettu komission asetus (EU) N:o 907/2013 (1) olisi otettava osaksi ETA-sopimusta.
            
         
               (2)
            
            
               Muun kuin sairauden riskin vähentämiseen ja lasten kehitykseen ja terveyteen viittaavan elintarvikkeita koskevan terveysväitteen hyväksymisestä sekä asetuksen (EU) N:o 432/2012 muuttamisesta 17 päivänä tammikuuta 2014 annettu komission asetus (EU) N:o 40/2014 (2) olisi otettava osaksi ETA-sopimusta.
            
         
               (3)
            
            
               Sellaisenaan elintarvikkeissa tai niiden pinnalla ja/tai savuaromien valmistuksessa käytettäviä sallittuja savuaromien primaarituotteita koskevan unionin luettelon laatimisesta 10 päivänä joulukuuta 2013 annettu komission täytäntöönpanoasetus (EU) N:o 1321/2013 (3) olisi otettava osaksi ETA-sopimusta.
            
         
               (4)
            
            
               Tämä päätös koskee elintarvikkeisiin liittyvää lainsäädäntöä. Elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.
            
         
               (5)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä II oleva XII luku seuraavasti:
   
               1)
            
            
               Lisätään 54zzzzzp kohtaan (komission asetus (EU) N:o 432/2012) luetelmakohta seuraavasti:
               
                           ”—
                        
                        
                           
                              32014 R 0040: komission asetus (EU) N:o 40/2014, annettu 17 päivänä tammikuuta 2014 (EUVL L 14, 18.1.2014, s. 8)”.
                        
                     
         
               2)
            
            
               Lisätään 82 kohdan (komission asetus (EU) N:o 175/2014) jälkeen kohdat seuraavasti:
               
                           ”83.
                        
                        
                           
                              32013 R 0907: komission asetus (EU) N:o 907/2013, annettu 20 päivänä syyskuuta 2013, yleisluonteisia ilmaisuja (nimityksiä) koskeviin pyyntöihin sovellettavien sääntöjen vahvistamisesta (EUVL L 251, 21.9.2013, s. 7).
                        
                     
                           84.
                        
                        
                           
                              32013 R 1321: komission täytäntöönpanoasetus (EU) N:o 1321/2013, annettu 10 päivänä joulukuuta 2013, sellaisenaan elintarvikkeissa tai niiden pinnalla ja/tai savuaromien valmistuksessa käytettäviä sallittuja savuaromien primaarituotteita koskevan unionin luettelon laatimisesta (EUVL L 333, 12.12.2013, s. 54).
                        
                     
                           85.
                        
                        
                           
                              32014 R 0040: komission asetus (EU) N:o 40/2014, annettu 17 päivänä tammikuuta 2014, muun kuin sairauden riskin vähentämiseen ja lasten kehitykseen ja terveyteen viittaavan elintarvikkeita koskevan terveysväitteen hyväksymisestä sekä asetuksen (EU) N:o 432/2012 muuttamisesta (EUVL L 14, 18.1.2014, s. 8).”
                        
                     
         2 artikla
   Asetusten (EU) N:o 907/2013 ja (EU) N:o 40/2014 sekä täytäntöönpanoasetuksen EU) N:o 1321/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 26 päivänä syyskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 251, 21.9.2013, s. 7.
   
      (2)  EUVL L 14, 18.1.2014, s. 8.
   
      (3)  EUVL L 333, 12.12.2013, s. 54.
   
      (4)  Valtiosäännön asettamista vaatimuksista ei ole ilmoitettu.